Тэлекамэра буйнога калібру: прапагандысцкія відэакліпы ў грузінска-расейскай інфармацыйнай вайне
14.08.2008 / 12:35
Тэлекамэра буйнога калібру: прапагандысцкія відэакліпы ў грузінска-расейскай інфармацыйнай вайне 7
Рыцары ў кальчугах супраць марпехаў. «Паехалі адсюль», — расчараваная кідае расейскі афіцэр, назіраючы ў бінокль за сцэнай прымірэньня асяцінаў ды грузінаў... - відэа
Як вядома, вайна пачынаецца ў галовах людзей. Зрэшты, там яна і працягваецца — найперш з дапамогай сродкаў масавай інфармацыі, якія чым далей, тым болей ператвараюцца ў сродкі масавай прапаганды. Надоечы ў інтэрнэце зьявіўся невялічкі, але дужа паказальны
відэафільм «Мы будзем разам» на тэму канфлікту ў Паўднёвай Асеціі, зьняты прафэсійнымі грузінскімі прапагандыстамі. Дзіўным чынам яны здолелі сумясьціць несумяшчальнае — мілітарысцкую эстэтыку і пацыфісцкі пафас.
Сюжэт такі: расейскі вайсковец прыязджае ўначы ў асяцінскае мястэчка, каб даць мясцовым хлопцам зброю ды справакаваць канфлікт з грузінамі. Расейскія мінамёты абстрэльваюць уначы грузінскую вайсковую базу. Грузіны ідуць у атаку (кадры зладжанага перасоўваньня вайскоўцаў зьнятыя асабліва маляўніча), ды неўзабаве сустракаюцца з асяцінамі на полі бою. Але ў самы апошні момант паміж ворагамі прабягае дзяўчына ў нацыянальнай белай сукні, нібы голуб міру... «Паехалі адсюль», — расчараваная кідае расейскі афіцэр, назіраючы ў бінокль за сцэнай прымірэньня асяцінаў ды грузінаў.
А вось відэа, якое мусіць прышчапляць грузінскім хлопчыкам гонар за сваю ваярскую нацыю і рыхтаваць іх да службы ў арміі.
Дзядуля прыводзіць унука ў музэй, дзе паказвае яму старую шаблю. Тая, нібы зачараваная, пераносіць хлопчыка ў горны лягер рыцараў зь чырвонымі крыжамі на белых шчытах. Праз імгненьне малы ператвараецца ў маладзёна, які ляціць у вайсковым гелікоптэры. Пад ім — танкі зь бела-чырвонымі грузінскімі сьцягамі. Нацыянальны гонар, ваярскія традыцыі — як выглядае, гэта вельмі важная частка новай ідэалёгіі.
Расейскія прапагандысты адбіваюцца ў сваім стылі:
марскія пяхотнікі страляюць з гранатамёта з адной рукі, танкі плаваюць, самалёты лётаюць, вадаспадам ліюцца адстраляныя аўтаматныя гільзы, а дзяўчынка-бляндынка чакае на беразе хлопца,
які абавязкова вернецца зь перамогай...
Дарэчы, на тле гэтых прапагандысцкіх шэдэўраў
уражвае сваёй прымітыўнасьцю рэкляма службы ў войску па кантракце, створаная на замову Міністэрства абароны Ўкраіны.
На экране – дзядзька сярэдняга веку, які спрабуе завабіць дзяўчатаў сваім «чорным бумэрам». Але тут зьяўляюцца зухаватыя дэсантнікі на бранетранспарцёры, і дзеўкі бягуць сьледам, не шкадуючы абцасаў. Цікава, што гэты «твор» дагэтуль можна спампаваць на афіцыйным сайце Міністэрства абароны Ўкраіны.
Відэападборку склаў Алесь Бондар
Дзякуй за ападборку / Адказаць
14.08.2008 / 13:59
Мне падаўся паказальным музычны падбор да ўсіх ролікаў. 1. Музыка ўва ўсех грузінскіх відэароліках хай і не аўтэнтычная, але захоўвае нацыянальны калярыт. Суваць адразу, што гэта Грузыя. Сучасная, прасунутая Грузія. 2. Музыка ў расейскім роліку - бумц-бумц з фільму "9 рота" у выкананьні гурта ТОКІА 3. Украінская - дык ўвогуле ў выкананьні ресаейскамоўнага беларуса.
14.08.2008 / 19:08
дзівіцеся спадарове! Той хлопец на канцы, што разам з сямёю уьміхаецца, што ў расейскім кліпе - былы каліновец пазней вучыўся у вільні зваць Алег па арыентацыі гей вось і ўляпаўся ў .... што яшчэ ад дзяўчат чакаць
14.08.2008 / 20:02
Для беларускага прапагандысцкага кліпа падышлі бы рыцары, якія змагаюцца пры Грунвальдзе або ў Сініх вод..
Пуцін выступіў за тое, каб руская мова атрымала ў Расіі статус мовы дзяржаваўтваральнага народа 7
Павел Севярынец выступаў на сустрэчы ў Гомелі па-руску. Чаму? 11
26.02.2020 / 22:05
Цыгане на Родину уехали и ситуация стабилизировалась у нас и уху…